## Cultura participa en l’organització de les I Jornades de Patrimoni Documental Alacantí

*** Esta trobada se celebrarà els dies 1 i 2 d’octubre en la seu universitària Ciutat d’Alacant
* L’acte pretén mostrar a la ciutadania la rellevància dels arxius en la protecció del patrimoni històric**

La Conselleria d’Educació, Cultura, Universitats i Ocupació impulsa la celebració de les I Jornades sobre Patrimoni Documental Alacantí, una iniciativa en la qual també col·labora l’Ajuntament d’Alacant, la Diputació Provincial i la Universitat d’Alacant.

Les jornades, que se celebraran els dies 1 i 2 d’octubre en la sala Rafael Altamira de la seu universitària Ciutat d’Alacant, naixen amb vocació de transmetre a la ciutadania la rellevància dels arxius com a institucions fonamentals per a la protecció del patrimoni històric provincial.

Seran inaugurades pel secretari general de la Universitat d’Alacant, Josep Ochoa, i les clausurarà el director de la seu universitària Ciutat d’Alacant, Jorge Olcina.

Es tracta una activitat en la qual participen conjuntament l’Arxiu Municipal de l’Ajuntament d’Alacant, l’Arxiu Històric Provincial d’Alacant, l’Arxiu de la Diputació Provincial d’Alacant i l’Arxiu General de la Universitat d’Alacant Arxius Alacant.

Així, a través de les ponències dels seus directors i directores Susana Llorens, María del Olmo, Lourdes Villaplana i Emilio Rosillo Clement es donarà a conéixer la labor que desenrotllen estes institucions i es presentaran alguns dels documents més interessants que alberguen en les seues instal·lacions.

Esta trobada ha sigut possible després de les reunions mantingudes durant el mes de juny entre la secretària autonòmica de Cultura, Pilar Tébar, en representació de l’Arxiu Històric Provincial d’Alacant, amb representants de la resta d’arxius d’Alacant.

Tots van subscriure un compromís institucional per a la protecció del patrimoni històric dels arxius de les administracions que conformen el grup Arxius Alacant i van establir les bases per a la col·laboració en matèria de protecció, conservació i difusió del valuós patrimoni arxivístic.

Fecha: 30/09/2025